《上曾安抚二首》
宋代·郭印

万口争称好使君，携持踊跃看朱轮。
入门便洒随车雨，到处真成有脚春。
鱼鸟一时生意气，江山千里有精神。
大贤易镇朝廷重，巴峡穷愁要抚循。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。